Post Malone

Austin Richard Post (lahir 4 Julai 1995), atau lebih terkenal sebagai Post Malone, ialah penyanyi-penulis lagu, rapper dan penerbit rakaman Amerika Syarikat. Beliau terkenal menerusi penulisan lagunya yang introspektif dan gaya vokal yang singkat, Malone mendapat pujian kerana mempelbagaikan genre termasuk country, grunge, hip hop, dan R&B. Beliau pertama kali menerima penghargaan pada tahun 2015 menerusi single sulungnya "White Iverson". Beliau kemudian menandatangani kontrak rakaman bersama Republic Records.

Album sulung Malone Stoney (2016) berjaya secara komersial dan menampilkan single hit "Congratulations". Pada tahun 2018, album ini memecahkan rekod untuk minggu terbanyak di carta lagu Amerika Syarikat Billboard Top R&B/Hip-Hop Albums selepas mencapai minggu ke-77 di carta lagu. Album keduanya, Beerbongs & Bentleys (2018), menduduki nombor satu di Billboard 200 dan memecahkan beberapa rekod penstriman sewaktu dikeluarkan. Menampilkan single nombor satu Billboard Hot 100 "Rockstar" dan "Psycho", album ini dicalonkan untuk Album Tahun Ini di Anugerah Grammy 2018.

Malone telah menerima pensijilan Berlian oleh Persatuan Industri Rakaman Amerika (RIAA) untuk "Congratulations". Anugerah yang telah diterimanya termasuk tiga Anugerah Muzik Amerika, satu Anugerah Muzik Billboard, dan satu Anugerah Muzik Video MTV. Selain itu, beliau telah menerima enam pencalonan Anugerah Grammy sepanjang kerjayanya.

 Awal hidup 
Austin Malone dilahirkan pada 4 Julai 1995 di Syracuse, New York. Beliau dibesarkan kepada Rich Post, seorang DJ, dan ibu tirinya, Jodie Post. Keluarga mereka berpindah ke Grapevine, negeri Texas ketika Austin berusia 9 tahun mengikuti kerja baru ayahnya yang menjadi pengurus kedai runcit stadium rumah pasukan  forDallas Cowboys.

Kerja bapa Austin banyak mendedahkannya kepada pelbagai aneka genre muzik termasuk hip hop, country dan rock. Beliau turut menaruh minat bermain gitar dari kegiatannya bermain permainan video Guitar Hero.

Kerjaya muzik
Pada tahun 2018, Malone berkolaborasi dengan Swae Lee menerusi lagu "Sunflower" merunut bunyi filem Spider-Man: Into the Spider-Verse, yang tersenarai di carta Hot 100. Beliau kemudian mengadakan festivalnya sendiri, Posty Fest, yang berlangsung di Dos Equis Pavilion pada 28 Oktober. Album ketiganya, Hollywood's Bleeding, mengetengahkan pop indie dan dikeluarkan pada akhir 2019. Album ini menjadi album nombor satu keduanya di Billboard 200 dan menampilkan single Hot 100 nombor satu "Circles".

 Filemografi 
+ FilemTahunTajukPerananCatatan 2018  Spider-Man: Into the Spider-Verse  Brooklyn Bystander (suara)  Kameo, juga penyumbang runut bunyi 2020  Spenser Confidential  Squeeb  
+ TelevisyenTahunTajukPerananCatatan 2017–19  FishCenter Live  Diri sendiri  2 penampilan Tetamu muzik2018  Ghost Adventures  Diri sendiri  "The Slaughter House" 

 Diskografi 

 Stoney (2016)
 Beerbongs & Bentleys (2018)
 Hollywood's Bleeding (2019)
 Twelve Carat Toothache (2022)
 Austin (2023)
 F-1 Trillion (2024)

 Jelajah 

Artis utama
 Stoney Tour (2017)
Beerbongs & Bentleys Tour (2018–2019)
Runaway Tour (2019)

Artis pembuka
 Justin Bieber – Purpose World Tour (2016)

 Anugerah dan pencalonan 

 Rujukan 

 Pautan luar 




Category:Kelahiran 1995
Category:Orang hidup
Category:Penyanyi rap Amerika Syarikat abad ke-21
Category:Pemuzik lelaki Amerika Syarikat abad ke-21
Category:Penyanyi hip hop Amerika Syarikat
Category:Penyanyi rap lelaki Amerika Syarikat
Category:Pemenang Anugerah Juno bagi Album Antarabangsa Tahun Ini
Category:Orang dari Grapevine, Texas
Category:Penyanyi rap pop
Category:Penyanyi rap dari Dallas
Category:Artis Republic Records
Category:Pemuzik hip hop selatan
Category:Penyanyi pop Amerika Syarikat
Category:Orang dari Syracuse, New York